от нарушения и кредитните рейтинги не са надеждни. Това се доказва и от факта, че проспектите за облигациите и докладите за кредитните рейтинги на облигациите, емитирани от включените в извадката дружества, не отговаряха на действителното положение на дружествата.
 (458)
 В един от случаите например подробният проспект за облигациите съдържаше предупреждение, че равнищата на печалбата на дружеството намаляват, че значителна част от нетните активи са били предоставени като залог за вътрешни финансови гаранции, че е налице висок натиск, породен от погасяването на краткосрочни задължения, и че дружеството е планирало някои мащабни капиталоемки проекти въпреки вече високото съотношение на дълга към активите. Въпреки това докладът завършва с издаване на кредитен рейтинг АА+ за емисията на облигациите.
 (459)
 Предвид гореизложените съображения Комисията констатира, че китайските финансови институции, които организират емитирането на облигации за включените в извадката дружества, са публични органи или такива, които са упълномощени или на които е възложено от правителството да изпълняват определени функции, по смисъла на член 3 и член 2, буква б) от основния регламент, както е обяснено в раздели 3.4.1.5 и 3.4.1.6. Освен това на включените в извадката производители износители е предоставена полза, тъй като облигациите са емитирани при лихвени проценти под пазарните ставки, отговарящи на действителния им рисков профил.
 б) Специфичност
 (460)
 Комисията счете, че преференциалното финансиране чрез облигации е специфично по смисъла на член 4, параграф 2, буква а) от основния регламент, тъй като облигации не могат да бъдат емитирани без одобрение от органите на правителството, а Законът за ценните книжа на КНР гласи, че емитирането на облигации трябва да отговаря на промишлените политики на държавата. Както вече бе посочено в съображения 140—177, секторът на ТСВ се счита за ключов/стратегически сектор.
 в) Изчисляване на ползата
 (461)
 Тъй като облигациите са по същество друг вид дългов инструмент, подобен на заемите, и използваната за заемите методология за изчисляване вече се базира на кошница от облигации, Комисията реши да следва методологията за изчисляване за заемите, описана в раздел 3.4.2 по-горе. Това означава, че за да се определи ползата, относителният спред между корпоративните облигации с рейтинг АА в САЩ и корпоративните облигации с рейтинг ВВ в САЩ със същия срок се прилага към публикуваните от КНБ референтни стойности на лихвените проценти, за да се установи пазарен лихвен процент за облигациите, който след това бива сравнен с плащания от дружеството действителен лихвен процент.
 (462)
 Както е обяснено в съображение 291, Комисията установи, че някои дружества са емитирали облигации с цел преструктуриране на дълга. В тези случаи, както е обяснено в раздел 3.4.2.2, Комисията счете, че финансовото състояние на съответните дружества е по-лошо, отколкото сочат на пръв поглед финансовите им отчети, и че съществува допълнителен риск, свързан с краткосрочното и дългосрочното им финансиране. Поради това, за да се вземе предвид увеличената рискова експозиция, Комисията свали една степен по скалата на оценяване на риска и адаптира съответното изчисление на спреда и за тяхното финансиране, включително облигациите, като направи сравнение между корпоративните облигации с рейтинг AA в САЩ и тези с рейтинг B в САЩ.
 3.4.3.8. Заключение относно преференциалното финансиране: други видове финансиране
 (463)
